AQShning Afg‘oniston bo‘yicha maxsus vakili O‘zbekistonga tashrif buyuradi

AQShning Afg‘oniston bo‘yicha maxsus vakili Zalmay Xalilzod Pokiston, Qatar va O‘zbekistonga tashrif buyurib, Afg‘onistondagi tinchlik jarayonini muhokama qiladi. Bu haqda AQSh Davlat departamenti xabarida aytilgan.
«Uchala joyda ham maxsus vakil Xalilzod barcha afg‘onlarning afg‘onlararo muzokaralar arafasida qolgan majburiyatlarni bajarishini, ayniqsa zo‘ravonlikni kamaytirish va mahbuslarni o‘z vaqtida ozod qilishni qo‘llab-quvvatlashga chaqiradi», - deyiladi press-relizda.
Ta'kidlanishicha, delegatsiya Afg‘onistonning iqtisodiy tiklanishiga ko‘maklashish va mintaqada tinchlik va barqarorlikni ta'minlash uchun bir qator sohalarda sarmoyaviy imkoniyatlar hamda hamkorlikni o‘rganadi.
Bundan tashqari, Xalilzod Afg‘oniston rasmiylari bilan masofadan turib muzokaralar olib boradi.